CELEX: 32015D2413
Language: da
Date: 2015-12-09 00:00:00
Title: Den Udenrigs- og Sikkerhedspolitiske Komités afgørelse (FUSP) 2015/2413 af 9. december 2015 om forlængelse af mandatet for missionschefen for Den Europæiske Unions politimission i Afghanistan (EUPOL AFGHANISTAN) (EUPOL Afghanistan/2/2015)

19.12.2015   
            
            
               DA
            
            
               Den Europæiske Unions Tidende
            
            
               L 333/118
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/2413
   af 9. december 2015
   om forlængelse af mandatet for missionschefen for Den Europæiske Unions politimission i Afghanistan (EUPOL AFGHANISTAN) (EUPOL Afghanistan/2/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2010/279/FUSP af 18. maj 2010 om Den Europæiske Unions politimission i Afghanistan (EUPOL AFGHANISTAN) (1), særlig artikel 10, stk. 1, og
   ud fra følgende betragtninger:
   
               (1)
            
            
               Den Udenrigs- og Sikkerhedspolitiske Komité (PSC) er i henhold til artikel 10, stk. 1, i afgørelse 2010/279/FUSP bemyndiget til i overensstemmelse med traktatens artikel 38 at træffe de relevante afgørelser med henblik på at varetage den politiske kontrol med og den strategiske ledelse af missionen EUPOL AFGHANISTAN, herunder navnlig at træffe afgørelse om udnævnelse af en missionschef.
            
         
               (2)
            
            
               Den 17. december 2014 vedtog Rådet afgørelse 2014/922/FUSP (2) om forlængelse af EUPOL AFGHANISTAN indtil den 31. december 2016.
            
         
               (3)
            
            
               Den 10. februar 2015 vedtog PSC afgørelse (FUSP) 2015/247 (3) om udnævnelse af Pia STJERNVALL til missionschef for EUPOL AFGHANISTAN fra den 16. februar 2015 til den 31. december 2015.
            
         
               (4)
            
            
               Unionens højtstående repræsentant for udenrigsanliggender og sikkerhedspolitik har foreslået at forlænge Pia STJERNVALLs mandat som missionschef for EUPOL AFGHANISTAN fra den 1. januar 2016 til den 31. december 2016 —
            
         VEDTAGET DENNE AFGØRELSE:
   Artikel 1
   Mandatet for Pia STJERNVALL som missionschef for EUPOL AFGHANISTAN forlænges herved indtil den 31. december 2016.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 1. januar 2016.
   
      Udfærdiget i Bruxelles, den 9. december 2015.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  (EUPOL AFGHANISTAN) (EUT L 123 af 19.5.2010, s. 4.
   
      (2)  Rådets afgørelse 2014/922/FUSP af 17. december 2014 om ændring og forlængelse af afgørelse 2010/279/FUSP om Den Europæiske Unions politimission i Afghanistan (EUPOL AFGHANISTAN) (EUT L 363 af 18.12.2014, s. 152).
   
      (3)  Den Udenrigs- og Sikkerhedspolitiske Komités afgørelse (FUSP) 2015/247 af 10. februar 2015 om udnævnelse af missionschefen for Den Europæiske Unions politimission i Afghanistan (EUPOL AFGHANISTAN) (EUPOL AFGHANISTAN/1/2015) (EUT L 41 af 17.2.2015, s. 24).